b'\n_START_ARTICLE_\nHubert Hahne\n_START_SECTION_\nUrheilu- ja vakioautosarjat\n_START_PARAGRAPH_\nHahne kilpaili uransa alkuaikoina Euroopan Touring Car -mestaruussarjassa 1960-luvulla, jossa h\xc3\xa4n sijoittui parhaimmillaan kolmanneksi. Lis\xc3\xa4ksi h\xc3\xa4n kilpaili my\xc3\xb6s BMW:n New Class 2000TI -sarjassa vuosina 1966 ja 1968-69, jonka mestaruuden h\xc3\xa4n voitti vuonna 1966. Vuonna 1966 kuuden tunnin Gro\xd0\x92er Preis der Tourenwagenissa h\xc3\xa4n ajoi Alfa Romeolla N\xc3\xbcrburgringin kilpailussa silloisen uuden rataenn\xc3\xa4tyksen 10:08,9 minuuttia. Saman vuoden Saksan GP:ss\xc3\xa4, joka ei kuulunut MM-sarjaan, h\xc3\xa4n ajoi ensimm\xc3\xa4isen\xc3\xa4 alle 10 minuuttia touring carilla, eli aikaan 9:58,5.\n_START_SECTION_\nMuuta\n_START_PARAGRAPH_\nKilpauransa j\xc3\xa4lkeen Hahne ty\xc3\xb6skenteli toimittajana ja markkinointialalla sek\xc3\xa4 omisti korjaamon Esseniss\xc3\xa4.'